open-index/open-wikipedia-markdown huggingface dataset:
Zoe Robinson

**Zoe Robinson** (født 30. november 1989 i Bury i Stor-Manchester) er en engelsk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

Robinson har cerebral parese. Hun begynte med boccia i 2006, og begynte å representere Storbritannia i 2007. 

## Karriere
I 2007 deltok hun ved World Cup i boccia, som ble arrangert i Vancouver. Der var hun med på det britisk laget som fikk gull i lagkonkurransen. Året etter ble hun tatt ut til de Paralympiske sommerleker 2008, der hun var med og vinne gull i lagkonkurransen. Det britiske laget bestod av Dan Bentley, Nigel Murray og David Smith, i tillegg til Zoe, som da var eneste kvinne på laget. Individuelt ble hun slått ut i det innledende gruppespillet, der hun fikk tre tap på tre kamper. I 2008 fikk hun også sølv individuelt i det engelske mesterskapet i boccia, i klassen BC2. 

Ved EM i boccia 2009 gikk hun videre fra gruppespillet, med andreplass i sin gruppe, bak Nigel Murray. Hun fikk tre seire og et tap i gruppespillet. I åttendedelsfinalen tapte hun imidlertid 0-14 mot Fernando Ferreira, og ble slått ut av konkurransen. I lagkonkurransen fikk Storbritannia sølv, bak Portugal. Lagene spilte 6-6 etter full tid, og finalen måtte avgjøres på tie-break. Dette året fikk hun også sølv i det britiske mesterskapet i boccia.

Hun deltok ved VM i boccia 2010, men endte der på 49.-plass. Året etter fikk hun en ny internasjonal medalje, da hun fikk bronse i lagkonkurransen ved World Cup 2011 i Belfast. Individuelt kom hun på 42.-plass. Ved utgangen av 2011 var hun rangert som nummer 49 i verden i klassen BC2. 

Ved Paralympiske sommerleker 2012 i London var hun med på Storbritannias lag som fikk bronse i klassen BC1-2, her spilte Robinson sammen Dan Bentley, Nigel Murray og David Smith. Storbritannia slo her Portugal 7-5 i bronsefinalen. Individuelt ble hun slått ut i 16.-delsfinalen, der hun tapte på tie-break mot Adam Dukovich, etter 5-5 ved full tid.

## Referanser


## Eksterne lenker
* Profil hos IPC
* GB Boccia - BC2 Nigel Murray
* British Paralympic Association - Zoe Robinson
* London 2012 - Zoe Robinson
* London 2012 - Athletics - Boccia (resultater PL 2012)
Atrytone arogos

***Atrytone arogos*** er en sommerfugl som tilhører familien smygere (Hesperiidae).

## Utseende
En middelsstor (vingespenn 29-37 millimeter), brunlig smyger. Oversiden kan være ensfarget brun eller brunoransje med brune ytterkanter.
Undersiden er ensfarget gulbrun.

## Levevis
Larvene lever på ulike gress-arter.
I den nordlige delen av utbredelsesområdet flyr arten i juni-juli, lenger sør i to generasjoner mellom april og september.

## Utbredelse
Arten er utbredt i det sørøstlige USA, vest til Colorado og nord til Minnesota.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Hesperiini  Latreille, 1807
**************** Slekten *[[Atrytone]]* Scudder, 1872
***************** *Atrytone arogos* (Boisduval & LeConte, 1834)

## Kilder
* Brower, A.V.Z. & Warren, A. (2007) *Atrytone* på *Tree of life* http://tolweb.org/Atrytone_arogos/
* Markku Savela's Lepidoptera and some other life forms: Sjekkliste over artene. Hentet 3.11. 2012.

## Eksterne lenker
* 
* Butterflies of America - *Atrytone* sp. http://www.butterfliesofamerica.com/L/t/Atrytone_a.htm
Beyşehirsjøen

**Beyşehirsjøen** (tyrkisk *Beyşehir Gölü*) er den største innsjøen i provinsene Isparta og Konya sørvest i Tyrkia. Innsjøen ligger 75 km fra byen Konya og er landets nest største innsjø samt største ferskvannssjø . Den har et areal på 650&nbsp;km² og er 45 kilometer lang og 20 kilometer bred. Innsjøen har fått navnet sitt etter den største byen i regionen, Beyşehir.

Vannivået varierer en del gjennom året. Beyşehirsjøen blir brukt  til kunstig vanning, selv om den også er en nasjonalpark. Det er 32 øyer i innsjøen. Beyşehirsjøen er også et viktig sted for mange fuglearter, som taffeland, sothøne, rødhodeand med flere andre. 

Den største dybden er 10 meter. Innsjøen får vann fra elver fra Sultanfjellene.

Hvert år feires Beyşehirsjøfestivalen ('Beyşehir Gölü Festivali') i byen Beyşehir.

## Referanser


## Eksterne lenker
* 
* Google Maps
Estadio Nacional Dennis Martínez

**Estadio Nacional Dennis Martínez** er Nicaraguas nasjonalstadion. Det befinner seg i hovedstaden Managua, og har en kapasitet på 30&nbsp;100 tilskuere. Stadionet blei bygd i 1948, og er oppkalt etter den tidligere MLB-spilleren Dennis Martínez. Det brukes først og fremst til baseball, men også til fotball, konserter og andre arrangementer.

## Eksterne lenker
* World Stadiums – Estadio Nacional Dennis Martínez 
* Clem's Baseball – Estadio Nacional Dennis Martínez
Sya kraftverk

**Sya kraftverk** er et vannkraftverk sør for Meldal sentrum i Orkland kommune i Trøndelag.
  
Kraftverket utnytter et fall på 193 meter i elva Sya i Orklavassdraget.

Installert effekt er 1,2 MW fra en vertikal peltonturbin. Årsproduksjon er 4,9 GWh.

Eier er grunneierselskapet Sya Kraft AS.

## Referanser


## Kilder
* 
* NVE vannkraftdatabase
* Muan Gård om Sya kraftverk
Oltedal kirke

**Oltedal kirke**, **Oltedal kyrkje**, er en arbeidskirke som ligger i Oltedal i Gjesdal kommune i Rogaland. Kirken har Y-plan og er bygget i mur. Den ble vigslet 10. februar 2002. Arkitekt for kirken var Olav Urstad.

Oltedal kirke avløste Oltedal kapell som menighetskirke. 

## Referanser


## Kilder
* Kulturminner i Gjesdal PDF fra Gjesdal kommune
*
Breivold kraftverk

**Breivold kraftverk** er et vannkraftverk i Kvernelva i Sørdalen i Åfjord kommune i Trøndelag.

Det er et elvekraftverk som utnytter et fall på 90 meter. 

Installert effekt er 1 MW fra en francisturbin. Årsproduksjon er 5,3 GWh.

## Referanser


## Kilder
* 
* NVE vannkraftdatabase
* adressa.no om Breivold kraftverk
Takleilighet

En **takleilighet** er en leilighet som er bygget på taket av en bygning. Arkitektonisk karakteriseres takleiligheter av at de er plassert tilbake fra bygningens ytre vegger, slik at de ikke dekker hele taket. Dette gir mulighet for betydelig større og mer skjermede terrasser enn  frittbærende balkonger i leilighetene under.

Ideen om takleiligheter ble født i 1920-årene, da økonomisk vekst brakte en kraftig oppsving i byggevirksomheten i New York, hjertet av USAs økonomi. Den store etterspørselen etter boliger i urbane strøk og amerikanernes velstand førte til bygging av luksusleiligheter på bygningenes tak. Forleggeren Condé Nasts toetasjes leilighet på Park Avenue var et av de første eksemplene på en slik takleilighet – på engelsk kalt *penthouse*, avledet fra gammelfransk * apentis*.

## Eksterne lenker
* 
* «Manhattan’s $300,000 Roof Dwellings» , artikkel i *Modern Mechanix*, november 1929 (engelsk)
Generalinspektør

**Generalinspektør** har flere betydninger.

## Norge
I Norge var generalinspektør tittelen på hovedansvarlig offiser i én av Forsvarets forsvarsgrener: Generalinspektøren for Hæren, Generalinspektøren for Sjøforsvaret, Generalinspektøren for Luftforsvaret og Generalinspektøren for Heimevernet. I tillegg kommer Generalinspektoratet for informasjonsinfrastruktur.

## USA
I USA er generalinspektør (engelsk *inspector general*) en tjenestemann med ansvar for å granske virksomheten til et offentlig organ. Alle føderale departementer og frittstående etater har en generalinspektør, som rapporterer direkte til ledelsen og samtidig er pålagt å holde Kongressen direkte orientert. Generalinspektørene skal bidra til at organisasjonen oppnår sine målsetninger ved å benytte en systematisk og strukturert metode for å evaluere og forbedre effektiviteten og hensiktsmessigheten av organisasjonens prosesser og programmer, og skal forebygge og bekjempe sløsing og svindel med føderale midler.

## Referanser
Kvernstad kraftverk

**Kvernstad kraftverk** er et vannkraftverk ved Åstfjorden i Orkland kommune i Trøndelag. Eier er Kvernstad Kraft AS. 

Det er et magasinkraftverk som utnytter et fall på 280 meter fra Litlevatnet til fjorden.

Installert effekt er 2,8 MW fra en Small Turbin Partners peltonturbin. Årsproduksjon er 16,6 GWh.

## Referanser


## Kilder
* 
* NVE vannkraftdatabase
* Energi- og klimaplan Snillfjord (arkiv)

## Se også
* Bygde rørgate og kraftverk ulovlig
Miljødirektoratet

**Miljødirektoratet** er et norsk direktorat som ble opprettet 1. juli 2013 gjennom en sammenslåing av Direktoratet for naturforvaltning og Klima- og forurensningsdirektoratet. Miljødirektoratet er underlagt Klima- og miljødepartementet.

Et mål med etableringen av direktoratet er vært å forenkle og bedre styringsdialogen mellom departement og direktorat, og videre til statsforvaltere og kommuner.

## Direktør
Ellen Hambro var direktør for Miljødirektoratet fra 2013 til 2025. Hun ledet også arbeidet med sammenslåingen av de to direktoratene i perioden frem til Miljødirektoratet ble opprettet. Hilde Singsaas, som tidligere fra direktør for Direktoratet for forvaltning og økonomistyring, tok over som direktør i mars 2025.

## Oppgaver
De overordnede oppgavene er å redusere klimagassutslipp, forvalte norsk natur og hindre forurensning. Mer spesifikt omfatter det oppgaver innen:
* klima, klimagasser og klimatilpasning
* helse- og miljøskadelige stoffer
* forvaltning av arealer og leveområder
* forvaltning av arter og bestander
* friluftsliv
* forvaltning av hav- og kystmiljø
* forvaltning av elver og innsjøer
* avfall og gjenvinning
* luftforurensning og støy
* regulering og tilsyn av industri og petroleumsvirksomhet

Direktoratets grunnfunksjoner er å:
* overvåke miljøtilstanden og formidle miljøkunnskap og -informasjon
* være myndighetsutøver; forvalte lover og forskrifter, fatte vedtak etter disse og føre tilsyn
* styre og veilede regionalt og kommunalt nivå
* være faglig rådgiver og samordne sektorovergripende arbeid
* bidra i internasjonalt miljøarbeid

## Organisering
Miljødirektoratet har om lag 700 ansatte – de fleste av disse ved kontorene i Trondheim og Oslo. Statens naturoppsyn er en del av direktoratet med over 60 lokalkontorer over hele landet.

Direktoratet er organisert i følgende avdelinger:
* Hav- og industriavdelingen
* Klimaavdelingen
* Kommunikasjonsavdelingen
* Land- og friluftsavdelingen
* Miljøgiftavdelingen
* Organisasjonsavdelingen
* Statens naturoppsyn
* Tilsyns- og arealavdelingen
* Vann- og kunnskapsavdelingen

## Referanser


## Eksterne lenker
* 
*  Luftkvalitet
*  Miljøstatus
*  Statens naturoppsyn
Linda Antonsen

**Linda Mari Antonsen** (født 5. juli 1980) er en norsk orienteringsløper. Hun deltok i 2001 i Verdensmesterskapet i Orientering, der hun fikk 11.-plass i sprint og bronsemedalje i stafett (med Birgitte Husebye, Elisabeth Ingvaldsen og Hanne Staff).

Hun har sprunget for klubbene Bækkelagets SK og Fredrikstad SK.

## Referanser


## Eksterne lenker
*
Titan (database)

**Titan** er en database hos det svenske Försvarets radioanstalt (FRA) der tele- og datakontakter (trafikkdata) lagres. Lagringen omfatter store mengder kommunikasjon som krysser Sveriges grenser, herunder svenskers telefonsamtaler og e-post. Informasjonen i databasen kan anvendes for trafikkanalyse, det vil si for å kartlegge enkeltpersoners kontaktnett, nettvaner eller internettelefoni, eller sosiogram.

Databasens eksistens var ukjent frem til 16. juni 2008 da den ble avslørt av journalisten Filip Struwe i SVT Rapport. Virksomheten som gjelder teletrafikk har pågått siden tidligst 1993 og internettrafikk kan ha blitt registrert siden 2000. Avsløringen viste et avvik fra regjeringens bilde av at FRAs innsamling og lagring har vært smal og kun begrenset til «ytre trusler». På tidspunktet for avsløringen skjedde lagringen med sletting etter 18 måneder, men dette ble endret fra 1. desember 2009 til 12 måneder. Kilden til SVT Rapports reportasje er blitt etterforsket av Säkerhetspolisen, men saken ble henlagt.

## Referanser
Det russiske vitenskapsakademiets bibliotek

**Det russiske vitenskapsakademiets bibliotek** ()  er et stort statseid russisk bibliotek på Vasilij-øya i St. Petersburg. Biblioteket er åpent for ansatte ved Det russiske vitenskapsakademi og forskere med høyere utdanning. 

Biblioteket ble etablert i 1714 etter dekret fra Peter den store, som «Hans majestets bibliotek» (). I 1725 skiftet det navn til Det keiserlige biblioteket i St. Petersburg, og i 1747 Biblioteket for St. Petersburgs vitenskapsakademi. Sitt nåværende navn fikk det først i 1917, og deretter i 1992 etter en periode som Det sovjetiske vitenskapsakademiets bibliotek (1925–1992).

Siden 1727 har biblioteket mottatt kopier av alle vitenskapsakademiets utgivelser. I 1783 ble pliktavleveringsavtalen utvidet til å gjelde alle utgivelser i Russland. Frem til 1810 var biblioteket det eneste i Russland med en slik avtale.

I 2002 hadde biblioteket en samling på over 20 millioner bøker, manuskripter, kart, osv., inkludert 8 millioner tidsskrifter og 26 000 aviser. I en brann i februar 1988, mistet biblioteket rundt 300 000 publikasjoner og rundt tre millioner ble skadet.

Biblioteket har 39 lesesaler med til sammen 1163 plasser, og betjener 33 000 besøkende hvert år. Det har også status som forskningsinstitutt, og huser forskere innen blant annet biblioteksvitenskap, informasjonsvitenskap og konservering. Dagens bygning er tegnet av R. R. Marfeld og ble åpnet i 1925.

## Referanser


## Eksterne lenker
* 
*
Schmidt

__NOTOC__
**Schmidt** er et etternavn som blant annet benyttes av:
* (Anna Maria Geertruida) «Annie M. G.» Schmidt (1911, Kapelle  1995, Amsterdam), en nederlandsk dikter og forfatterinne
* Arno Schmidt (1914, Hamburg  1979), en tysk forfatter og oversetter

* Bettina Schmidt(-Neumann) (° 1960, Staßfurt), en østtysk tidligere aker
* Brian P. Schmidt (° 1967, Missoula), en australsk astrofysiker

* Christen Schmidt (1727  1804), en norsk biskop
* Frederik Schmidt (1771  1840), en norsk/dansk teolog, dikter og medlem

* Heinrich (Wilhelm) Schmidt (1867  1947), en tysk-dansk/norsk arkitekt og byggmester
* Helle Thorning-Schmidt (° 1966, Rødovre), en dansk politiker (S)
* Helmut (Heinrich Waldemar) Schmidt (° 1918, Hamburg), en tysk politiker og statsmann (SPD)
** Helmut Schmidts andre regjering (Schmidt II)
** Helmut Schmidts tredje regjering (Schmidt III)
* Herbert Schmidt (1914  2002), en tysk roer

* Johannes Schmidt (1843, Prenzlau  1901, Berlin), en tysk språkforsker
* Lauritz (Thure Thrap) Schmidt (1897, Oslo  1970, Oslo), en norsk seiler

* Peter Schmidt (° 1782, Trondheim  1845, Trondheim), en norsk kjøpmann
* Rainer Schmidt (° 1948), en tidligere tysk skihopper

* Ulf «Uffe» Schmidt (° 1934, Nacka), en tidligere svensk tennisspiller
* Veronika Hesse, født Schmidt (° 1952), en tidligere østtysk langrennsløper
* Wolfgang Schmidt (° 1954, Øst-Berlin), en tidligere østtysk-tysk friidrettsutøver

## Se også
* Paul Schmidt
Carl Fredric von Breda

**Carl Fredric von Breda** (født 16. august 1759, død 1. desember 1818) var en svensk maler og professor ved Kungliga Akademien för de fria konsterna. von Breda er særlig kjent for sine portretter.

## Utvalgte verk

Bilde:Porträtt föreställande Sophie Piper, målning av Carl Fredrik von Breda.jpg|Portrett av Sophie Piper, svensk grevinne og hoffdame.
Bilde:Charles XIII of Sweden.jpg|Karl II av Sverige og Norge
Bilde:Hans Axel von Fersen2.jpg|Axel von Fersen d.y., svensk greve, riksmarskalk og en af rikets herrar
Bilde:Carl Fredric von Breda - Portrett av Bernt Anker - Oslo Museum - OB.11033.jpg|Bernt Anker, norsk forretningsmann og godseier
Bilde:Thomas Clarkson by Carl Frederik at the National Portrait Galery.jpg|Portrett av Thomas Clarkson, en av pionerene innen arbeidet mot slavehandelen


## Referanser
Parachoranthus magdalia

***Parachoranthus magdalia*** er en sommerfugl som tilhører familien smygere (Hesperiidae).

## Utseende
En liten (vingespenn ca. 20 millimeter), brunoransje smyger. Vingene er oransje med mørkere ytterkant.

## Utbredelse
Arten lever på Cuba og Bahamas.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Hesperiini  Latreille, 1807
**************** Slekten *[[Parachoranthus]]* Miller, 1966
***************** *Parachoranthus magdalia* (Herrich-Schäffer, 1863)

## Kilder
* Brower, A.V.Z. & Warren, A. (2007) *Parachoranhtus* på *Tree of life* http://tolweb.org/Parachoranthus_magdalia/
* Markku Savela's Lepidoptera and some other life forms: Sjekkliste over artene. Hentet 3.11. 2012.

## Eksterne lenker
* 
* Butterflies of America - *Parachoranthus* sp. http://www.butterfliesofamerica.com/L/t/Parachoranthus_a.htm
Sun Yat-sen-universitetet i Moskva

**Sun Yat-sen-universitetet i Moskva** (tradisjonell kinesisk: 莫斯科中山大學, forenklet kinesisk: 莫斯科中山大学, pinyin: *Mòsīkē Zhōngshān Dàxué*, offisielt **Det kommunistiske Sun Yat-sen-universitetet for Kinas slitere**, Коммунистический университет трудящихся Китая имени Сунь Ятсена, *Kommunistitsjeskij universitet trudjasjhihsja Kitaja imeni Sun' Jatsena*) var en Komintern-skole i Moskva som bestod fra 1925 til 1930. Den var en treningsleir for kinesiske revolusjonære tilhørende både Kuomintang og Det kinesiske kommunistiske parti. 

I 1923 gjorde Kuomintangs leder Sun Yat-sen fremstøt overfor både de kinesiske kommunistparti og Sovjetunionen. Han mente at det var viktig for Kuomintang å trene flere kinesiske revolusjonære. 

Sun Yat-sen-universitetet begynte sin virksomhet den 7. november  1925.   Universitetet ble etablert ved å skille ut kinesiskavdelingen fra Det kommunistiske universitet for Østens slitere, som hadde om lag hundre kinesiske studenter. 

Det lå på adressen Volkhonkagaten 16, tretti minutters gange fra Kreml.

Det ble undervist i marxisme og leninisme, og om praktisk mobilisering og propaganda, og dessuten i militære fag. Det ble også gitt praktisk militær trening. Blant «gjesteforeleserne» kan nevnes Josef Stalin, Leon Trotskij, Zhang Guotao, Xiang Zhongfa og August Thalheimer. 

Opplegget var toårig, og blant dem som fikk sin trening der var *[[de 28 bolsjeviker]]* (de ble kjent under dette navn da de gjorde seg gjeldende i Kina som en sterk fraksjon i Partiet), Zuo Quan, He Zhonghan, Deng Wenyi,  Deng Xiaoping, og Chiang Ching-kuo.

I 1927, da alliansen mellom Koumintang og kommunistene brøt sammen, ble Kuomintang-studentene sendt hjem til Kina. Da maktkampen mellom Stalin og Trotsky var på sitt heftigste ble skolens rektor Karl Radek, fjernet og erstattet med din nestkommanderende, Pavel Mif. Han ble imidlertid snart oppslukt av andre oppgaver. 

I realiteten opphørte universitetet i 1930, men formelt tok det enda noen få år før det ble nedlagt.

## Se også
*Sun Yat-sen-universitetet
*Sun Yat-sen nasjonale universitet

## Referanser


## Litteratur
* Sheng Zhongliang:* Moscow Sun Yat-sen University and Chinese Revolution*
Knut André Vikshåland

**Knut André Vikshåland** (født 2. april 1968) er en norsk maler fra Karmøy. Han er en av de nåtidige figurative norske malere og har blant andre malt Gunnar Sønsteby i et maleri som henger på Frognerseteren Restaurant. 

Vikshåland er utdannet ved Kunstskolen i Rogaland. Han deltok i 1994 og 1995 i Vestlandsutstillingen. 

## Referanser


## Eksterne lenker
* Hjemmeside med CV
* «Patoskunstneren» , artikkel i *Osloby*
Narvatriumfbuen

**Narvatriumfbuen** ble oppført på den gigantiske Narvaplassen i Sankt Petersburg i 1814 til minne om den russiske seir over Napoleon. Den opprinnelige triumfbue var bygget av tre og stod over Narvaveien, slik at den kunne ønske de returnernede soldater velkommen. Arkitekten bak buen var Giacomo Quarenghi, som hadde den franske Arc de Triomphe du Carrousel i Paris som forbilde. Det var dog ikke meningen, at den første Narvatriumfbuen skulle være permanent. 

Noen år senere, i perioden 1827-34, skapte Vasilij Stasov imidlertid en permanent utgave i sten. Vasilij Demut-Malinovskij skapte de figurer, som er triumfbuens dekorasjoner. 

Under beleiringen av Leningrad ble Narvatriumfbuen skadet en del under artilleribeskytningene, men en omfattende restaurasjon omkring årtusenskiftet gjør, at den nu er i fin stand.

## Eksterne lenker
* 
* Narva Triumphal Arch - Om buen på Saint Petersburg.com
* Detaljbeskrivelse med foto
William Joseph Burns

**William Joseph Burns** (født 1956) er en amerikansk diplomat som fra 2021 til 2025 var CIA-direktør.

Burns tjenestegjorde som USAs ambassadør i Russland fra 2005 til 2008. Fra 20. til 21. januar 2009 var han fungerende utenriksminister i USA før Hillary Clintons tiltredelse. Den 28. juli 2011 ble han USAs viseutenriksminister.

## Referanser


## Eksterne lenker
* Biografi, USAs utenriksdepartement
Konservatoriet i St. Petersburg

**Konservatoriet i St. Petersburg** er en utdanningsinstitusjon for høyere musikalsk utdanning i St. Petersburg. Den fulle tittelen er: *N. A. Rimskij-Korsakov St. Petersburg Statskonservatorium* (russisk: *Санкт-Петербургская государственная консерватория имени Н. А. Римского-Корсакова*). Konservatoriet ble opprettet i 1862 og er dermed det eldste konservatoriet i Russland.

## Historie
Grunnleggeren av konservatoriet var komponisten Anton Rubinstein. Han var leder for konservatoriet frem til 1867, da Nikolaj Zaremba tok over. I 1871 ble Nikolaj Rimskij-Korsakov med i lærerkollegiet. Rubinstein vendte tilbake som leder i 1887. Nå satte han som mål å bedre kvaliteten på det og sette i gang ved å fjerne studenter som presterte dårlig, sparket eller degraderte en del professorer, skjerpet kravene for opptak og eksaminasjon samt restrukturerte pensum. Da det russiske keiserdømmet fremsatte krav om rasekvoter til konservatoriet, trakk Rubinstein seg som leder nok en gang.

Bygningen som ennå står i dag ble bygget i 1890-årene der det gamle Bolsjoj-teateret tidligere stod. Navnet på konservatoriet endret seg i takt med endringene av byens navn, først til *Petrograd* og deretter *Leningrad*. Gjennom tidene har konservatoriet uteksaminert studenter som Pjotr Tsjajkovskij, Sergej Prokofjev, Dmitrij Sjostakovitsj, Artur Kapp og Rudolf Tobias. Konservatoriet har i dag omtrent 1&nbsp;400 studenter og 275 lærerere.

## Referanser


## Eksterne lenker
*
Magda Blanc

**Magda Blanc** (født 27. mars 1879 i Bergen, død 6. april 1959 samme sted) var en norsk skuespiller.

I 1901 debuterte hun ved Den nationale scene i fødebyen Bergen, i tittelrollen i Amalie Skrams skuespill *[[Agnete (skuespill)|Agnete]]*. Hun utviklet seg til å bli en av de fremste skuespillerne ved dette teateret.

## Biografiske data
I 1906 giftet hun seg med skuespiller Henning Eriksen (1878-1922). Dette ekteskapet ble oppløst i 1915, og hun giftet seg på nytt i 1918 med kapellmester Sverre Jordan (1889-1972). Hennes andre ekteskap varte til 1949.

## Karriere
Magda Blanc hadde en ledende posisjon ved Den nationale scene. Hun briljerte i såvel dramatiske roller som i komediefaget, og gjorde også lykke som resitatør. Hun mottok Kongens fortjenstmedalje i gull og ble utnevnt til ridder av 1. klasse av St. Olavs Orden. Fra 1954 mottok hun Statens kunstnerlønn.

### Teaterroller (utvalg)

## Referanser


## Eksterne lenker
* 
*
Xiaogang

**Xiaogang** (kinesisk: 小岗) er en liten landsby i fylket Fengyang i provinsen Anhui i Folkerepublikken Kina.

Den har oppnådd en viss berømmelse fordi det her i desember 1978 ble inngått en blodspakt mellom 18 bønder om å dele opp i privatdrevne parseller det landsbrukslandet som var blitt kollektivisert under «det store spranget». Slik privatisering av jordbruksland stod sterkt i strid med det kinesiske kommunistiske partis prinsipper. Resultatet av oppdelingen førte til en kraftig økning av avlingene og matproduksjonen.

Reformen i Xiaogang ble foretatt i hemmelighet, men ble etterhvert kjent. Det førte ikke til mottiltak; tvert i mot ble initiativet rost av Kinas leder, Deng Xiaoping. Reformen regnes som startskuddet på jordbruklsreformene etter Mao Zedongs død.

## Referanser
Senatorvalget i Connecticut 2012

**Senatorvalget i Connecticut 2012** er et kongressvalg som avholdes 6. november 2012 i den amerikanske delstaten Connecticut. Valget står mellom kongressrepresentanten Richard Blumenthal og hans republikanske utfordrer, forretningskvinnen Linda McMahon. McMahon tapte, men har i løpet av to senatorvalg på tre år brukt 97 millioner dollar.

## Primærvalgene
### Demokratenes primærvalg
Chris Murphy vant primærvalget over Connecticuts tidligere innenriksminister Susan Bysiewicz. Han fikk 67,4 prosent av stemmene mot Bysiewicz' 32,6 prosent.

### Republikanernes primærvalg
I republikanernes primærvalg sto det mellom tidligere kongressrepresentant Chris Shays og forretningskvinnen Linda McMahon. McMahon var også republikanernes kandidat under senatorvalget i Connecticut 2010. hvor hun hadde brukt 50 millioner dollar av sine egne penger.

McMahon fikk 72,7 prosent av stemmene i primærvalget, mor Shays 27,3 prosent.

## Senatorvalget

## Referanser


## Eksterne lenker
* Resultater
Anacamptis collina

***Anacamptis collina*** er en art i orkidéfamilien.

## Eksterne lenker
* 
* Anacamptis collina (Banks & Sol. ex Russell) R. M. Bateman hos Swiss Orchid Foundation
Oxytenis

* se systematisk inndeling

***Oxytenis*** er en slekt av sommerfugler som hører til familien påfuglspinnere (Saturniidae). De finnes bare i Sør- og Mellom-Amerika og er regnet som de mest primitive påfuglspinnernene.

## Utseende
Ganske små og spinkle spinnere med forholdsvis store, spisse forvinger. Mange er brune og ligner visne blader når de sitter i ro, andre er blekgrønne eller gule. De har ikke øyeflekker på vingene.
Larvene har den fremre kroppsleddene kraftig oppsvulmet, med et par øyeflekker som gir dem et ganske slangelignende utseende, dette gir dem trolig god beskyttelse. Ulikt mange andre påfuglspinner-larver er de nakne.

## Utbredelse
Slekten er utbredt i Sør- og Mellom-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Oxyteninae
************** Slekten *Oxytenis* Hübner, 1819 – 17 arter
*************** *[[Oxytenis albilunulata]]* Schaus, 1912
*************** *[[Oxytenis angulata]]* (Cramer, 1775)
*************** *[[Oxytenis aravaca]]* Jordan, 1924
*************** *[[Oxytenis beprea]]* Druce, 1886
*************** *[[Oxytenis bicornis]]* Jordan, 1924
*************** *[[Oxytenis epiphaea]]* Jordan, 1924
*************** *[[Oxytenis erosa]]* Jordan, 1924
*************** *[[Oxytenis ferruginea]]* (Walker, 1855)
*************** *[[Oxytenis gigantea]]* (Druce, 1890)
*************** *[[Oxytenis leda]]* Druce, 1906
*************** *[[Oxytenis mirabilis]]* (Cramer, 1780)
*************** *[[Oxytenis modestia]]* (Cramer, 1780)
*************** *[[Oxytenis naemia]]* Druce, 1906
*************** *[[Oxytenis nubila]]* Jordan, 1924
*************** *[[Oxytenis peregrina]]* (Cramer, 1780)
*************** *[[Oxytenis plettina]]* Jordan, 1924
*************** *[[Oxytenis sobrina]]* Jordan, 1924
*************** *[[Oxytenis spadix]]* Jordan, 1924
*************** *[[Oxytenis zerbina]]* (Cramer, 1780)

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.

## Eksterne lenker
* 
* Saturniidae World - *Oxytenis*. Med bilder av artene http://www.saturniidae-web.de/Oxytenis.htm
Ellef Mohn

**Ellef Mohn** (født 13. august 1894 på Gjøvik, død 4. januar 1974 i Oslo) var en norsk fotballspiller. Han startet karrieren i Lyn (Gjøvik) og tok laget til finalen i norgesmesterskapet i 1914. Der ble det tap mot Frigg, som imidlertid ble klubben Mohn meldte seg inn i da han i 1916 flyttet til Oslo. Han spilte senterhalf på Frigg-laget som tapte cupfinalene i 1919 og 1920. I 1921 lyktes det Frigg og Mohn å vinne en finale, klubben slo Odd 2-0 på Gressbanen i Oslo.

Mohn debuterte for det norske landslaget mot Italia i plasseringskampen under OL i 1920. I 1922 spilte han ytterlige to landskamper. Han var medlem av uttakningskomiteen til landslaget i perioden 1931–1935, det siste året som formann.

Utenom fotballen arbeidet han i sitt eget revisjonsfirma.

## Referanser


## Eksterne lenker
*
Kotlin

**Kotlin** (russisk Котлин; finsk *Retusaari*, svensk: *Reitskär*) er en øy i Russland som ligger i Finskebukten, 30-40 km vest for St. Petersburg i Østersjøen. Festningsbyen Kronstadt ligger på øya. 

Øya har en trekantet form og er om lag 12 km lang og 1,5 km bred. Øst på øya, som er den brede delen, ligger byen Kronstadt og flere grunner strekker seg om lag 2 km vestover fra vestenden av øya til skjæret hvor fyret Tolbaaken står. 

Øya deler sjøvegen til St. Petersburg i to kanaler. Kanalen på nordsiden er fylt med grunner som strekker seg fra Kotlin til Lisij Nos, mens den sørlige kanalen er smal på grunn av en landtunge som stikker ut i sjøen på andre siden ved Lomonosov. Gjennom historien har dette sundet vært strengt bevoktet med artilleri. Det ble bygd en kanal gjennom grunnene langs sjøvegen til St. Petersburg i 1875-1885. I 2008 åpnet en bilvei til øya via St. Petersburgsdemningen fra nord til sør i Finskebukten. Bilveien ble påbegynt i 1980, men på grunn av den politiske uroen i 1990-årene stod veien først ferdig i 2008. 

### Forurensning
15. november 2000 kolliderte to skip, et 67 meter langt fryseskip, «Nortlandia», og et 130 meter langt Panama-registrert lastefartøy, «E.W. McKinley». Skipene slapp ut 3 tonn dieselolje utenfor Kotlin. Det mindre skipet sank som følge av kollisjonen. Utslippet dekte et område på 11 km² i Kronstadt havn.

## Referanser


## Eksterne lenker
*
Caligulana caligula

***Caligulana caligula*** er en sommerfugl som tilhører familien smygere (Hesperiidae).

## Utseende
En middelsstor (vingespenn ca. 30 millimeter), brun smyger. Oversiden er ensfarget brun, undersiden har en hvit flekk i bakre del av forvingen og et hvitt tverrbånd langs ytterkanten av bakvingen.

## Utbredelse
Arten lever i delstaten Rio de Janeiro i det sørlige Brasil.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Hesperiini  Latreille, 1807
**************** Slekten *[[Caligulana]]* Bell, 1942
***************** *Caligulana caligula* (Schaus, 1902)

## Kilder
* Brower, A.V.Z. & Warren, A. (2007) *Caligulana* på *Tree of life* http://tolweb.org/Caligulana_caligula/
* Markku Savela's Lepidoptera and some other life forms: Sjekkliste over artene. Hentet 3.11. 2012.

## Eksterne lenker
* 
* Butterflies of America - *Caligulana* sp. http://www.butterfliesofamerica.com/L/t/Caligulana_a.htm
Postansattes Landsforening

**Postansattes Landsforening** (PLorgnr. 983827454) er en landsomfattende, partipolitisk uavhengig arbeidstakerorganisasjon som ble stiftet 7. desember 1982.
PL er tilknyttet Statstjenestemannsforbundet (STAFO). STAFO er tilsluttet Yrkesorganisasjonenes Sentralforbund (YS). 

Ledere har vært:

1982 - 1983   Alf Hansen (sluttet da i Posten)

1983 - 1985   Johan Oppen

1985 - 1987   Johan Oppen (Trakk seg høsten 1985)

1985 - 1987   Inge Sandem  (Overtok etter J. Oppen)

1987 - 1989   Terje Vidar Høvik   (Trakk seg 1988)

1988 - 2010   Erik Døvle ( Stilte ikke til gjenvalg)

2010 - 2010   Terje Vidar Høvik  (Trakk seg mai 2010)

2010 - 2020    Geir Løland. (Stilte ikke til gjenvalg)

2020 -             Roger Seland

I 2012 ble et medlem av foreningen valgt som den ene av fire representanter for de ansatte i konsernstyret i Posten Norge.

På Landsmøtet 15. mars 2016 vedtok et enstemmig Landsmøte å melde overgang til Yrkestrafikkforbundet (YTF) som er tilsluttet YS, Det betyr også at de ikke lenger er tilsluttet STAFO. Det ble også enstemmig vedtatt å endre navn til **[[YTF PostenBring]]**.

## Referanser


## Eksterne lenker
*  Postansattes Landsforenings nettsted
* Yrkestrafikkforbundet
Den niende porten

***Den niende porten*** (originaltittel: *The Ninth Gate*) er en fransk-spansk-amerikansk thriller-grøsser fra 1999 regissert av Roman Polanski. Filmen handler om en «bokjeger» som får i oppdrag å finne en bok fra 1600-tallet som ifølge legenden skal være skrevet av Satan selv. Underveis vikles han inn i et spill som han ikke klarer å overskue. Hovedrollen spilles av Johnny Depp, mens sentrale biroller spilles av Frank Langella, Lena Olin og Emmanuelle Seigner. 

Manus er løst basert på Arturo Pérez-Revertes roman *El Club Dumas* (1993).

Den hadde norsk kinopremiere den 14. april 2000.

## Handling
Den rike boksamleren Boris Balkan gir bokhandleren Dean Corso i oppdrag å oppspore de to siste kopiene av boka *De ni portene til skyggenes rike*. Den ble skrevet på 1600-tallet, ifølge legenden, sammen med Satan selv. På grunn av dette ble alle kjente eksemplarer brent på bålet. Balkan er allerede i besittelse av den tredje, men ønsker også å få undersøkt de to andre for å fastslå dens ekthet. Corso reiser til Europa for å oppspore og undersøke de to siste utgavene, som befinner seg i Frankrike og Portugal. Underveis vikles han gradvis inn i de intriger som omkranser boka. Flere personer blir drept og selv forfølges han av en mystisk kvinne. Corso skjønner etterhvert at Balkan har skumle hensikter med bøkene. Det viser seg at hver av de tre bøkene inneholder tre unike opplysninger som Balkan planlegger å bruke i et okkult rituale.

## Om filmen
### Produksjon
Den ble innspilt på forskjellige steder i Frankrike, Spania og Portugal. Opptakene ble gjort sommeren og høsten 1998.

Produksjonskostnadene var på 38 millioner dollar.

### Publikum og økonomi
*Den niende porten* innbrakte drøyt 58 millioner dollar på verdensbasis, hvorav 18,7 millioner i USA. Den havnet på 67. plass over de mest innbringende filmene på verdensbasis i 2000 og på 98. plass i USA.

Den ble sett av 1,4 millioner i Frankrike, hvor den ble den 20. mest sette kinofilmen i 1999. 

Den ble sett av 1,3 millioner i Spania, hvor den innbragte 5 millioner euro.

### Anmelderne
Den fikk blandet mottakelse av filmanmelderne. De amerikanske filmanmelderne Roger Ebert og Leonard Maltin gav den 2 av 4 stjerner hver.

*[[VG]]* gav den terningkast tre, mens *[[Dagbladet]]* gav den to.

### Priser og nominasjoner
Polanski ble tildelt en prisen Outstanding European Achievement in World Cinema ved European Film Award.

## Rollebesetning

* Johnny Depp – Dean Corso
* Frank Langella – Boris Balkan
* Emmanuelle Seigner – den mystiske kvinnen
* Lena Olin – Liana Telfer
* James Russo – Bernie
* Jack Taylor – Victor Fargas
* Barbara Jefford – Baronesse Frida Kessler
* José López Rodero – Pablo Ceniza og Pedro Ceniza
* Tony Amoni – Lianas bodyguard
* Maria Ducceshi – Sekretæren

## Referanser


## Eksterne lenker
*
Ferrocarril Chihuahua al Pacífico

**Ferrocarril Chihuahua al Pacífico**, og kjent som **Chepe**, er ei jernbanelinje i det nordvestlige Mexico som går mellom Chihuahua by i delstaten Chihuahua og Los Mochis, som ligger langs stillehavskysten i delstaten Sinaloa. Strekninga er 673 kilometer lang og krysser Barranca del Cobre, en gruppe på seks juv i fjellkjeden Sierra de Tarahumara. Den omtales ofte som en av verdens vakreste jernbaneturer, og er derfor populær blant turister.

Bygginga av linja starta rundt 1900, men den var ikke ferdig før i 1961. Den passerer 37 bruer og går gjennom 86 tuneller. Det høyeste punktet på ruta er om lag 2&nbsp;400 meter over havet. Turen tar rundt 16 timer hver vei.

Toget har to avganger hver dag, den ene av dem med flere stoppesteder.

## Rute
Den raskeste avgangen har følgende stoppesteder:
* Chihuahua by
* Cuauhtémoc
* San Juanito
* Creel
* Pitorreal
* Divisadero
* Posada Barrancas
* San Rafael
* Cuiteco
* Bahuichivo
* Témoris
* El Fuerte
* Los Mochis

## Referanser


## Eksterne lenker
*
Therinia

* se systematisk inndeling

***Therinia*** er en slekt av sommerfugler som hører til familien påfuglspinnere (Saturniidae).

## Utseende
Middelsstore (vingespenn gjerne 50-60 millimeter), svært spinkle spinnere med store vinger. Overflatisk kan de minne om målere (Geometridae). Mange, men ikke alle, har en kort, trekantet stjert ved bakvingens bakhjørne, denne har gjerne en oransje flekk ved roten. De fleste er silkeaktig hvite med et par brunlige, rette tverrbånd, men grunnfargen kan også være brungul. Larvene er nakne, gjerne grønnlige, med øyeflekker på det fjerde kroppsleddet, som er noe forstørret.

## Utbredelse
Slekten er utbredt i Sør- og Mellom-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Oxyteninae
************** Slekten *Therinia* Hübner, 1823 – 12 arter
*************** *[[Therinia amphira]]* Druce, 1890
*************** *[[Therinia buckleyi]]* Druce, 1890
*************** *[[Therinia celata]]* Jordan, 1924
*************** *[[Therinia diffissa]]* Jordan, 1924
*************** *[[Therinia geometraria]]* (Felder, 1862)
*************** *[[Therinia lactucina]]* (Cramer, 1780)
*************** *[[Therinia paulina]]* Jordan, 1924
*************** *[[Therinia podaliriaria]]* (Westwood, 1841)
*************** *[[Therinia spinicauda]]* Jordan, 1924
*************** *[[Therinia stricturaria]]* (Hübner, 1825)
*************** *[[Therinia terminalis]]* Jordan, 1924
*************** *[[Therinia transversaria]]* Druce, 1887

## Kilder
* Markku Savela's Lepidoptera and some other life forms: Sjekkliste over artene. Hentet 9.11. 2012.

## Eksterne lenker
* 
* Bilde av ''Therinia geometraria''
* Bilde av ''Therinia transversaria''
* Bilde av ''Therinia stricturaria''
* Saturniidae World - *Therinia*. Med bilder av artene http://www.saturniidae-web.de/Therinia.htm
IFP School

**IFP School** (tidligere ENSPM - École Nationale Supérieure du Pétrole et des Moteurs) er en høgskole med mastergradsutdanning i ingeniørfag. Den ligger i forstaden Rueil-Malmaison til Paris i  Frankrike. Skolen ble grunnlagt i 1954. I dag er IFP School en del av IFP Energies Nouvelles, French Institute of Petroleum (IFP), et offentlig fransk forsknings- og utdanningssenter. Skolen utdanner i dag rundt 500 studenter hvert år på 17 utdanningsprogrammer. Av disse er 8 på engelsk. Skolen har om lag 40 professorer og 350 undervisere fra næringslivet.

## Referanser

## Eksterne lenker
*
Treenighetskatedralen (St. Petersburg)

**Treenighetskatedralen**, også kalt **Troitskijkatedralen**, er en russisk-ortodoks katedral i sentrum av St. Petersburg som hører til byens mest markante byggverk.  Katedralen kan romme 3000 besøkende. 

Bygget ble tegnet av arkitekten Vasilij Stasov og reist i 1828 til 1835. Den opprinnelige funksjonen var som garnisonskirke for Ismailovskij-regimentet. Til minne om seieren i den russisk-tyrkiske krig, ble det i 1886 oppsatt et minnesmerke på katedralens fasade. 

En stor del av kirkeskattene ble plyndret under Den russiske revolusjon og i 1938 ble kirka besluttet stengt. Bygget ble forsømt i mange år før det ble restaurert mellom 2004 og 2009. Katedralen kom på UNESCOs Verdensarvsliste i 1990.

Under rekonstruksjonen av katedralen oppsto det 25. august 2006 en brann som førte til at hovedkuppelen og en av de mindre kuplene kollapset. Kirka ble gjenåpnet i 2010.

## Referanser


## Eksterne lenker
* 
* BBC: Bilder fra brannen
Ferdinand Jonas Gjøs

**Ferdinand Jonas Gjøs** (født 1790, døpt 18. august i Akershus slottskirke, død 5. juni 1852) var en norsk maler. Han er særlig kjent for sine prospekter, men malte også portretter.

Gjøs, også skrevet Giöös eller Giööse i samtiden var født i Christiania. Femten år gammel kom han til København hvor han fikk utdannelse som håndverksmester og fikk svennebrev i 1815. Da han returnerte til hjemlandet slo han seg ned i Fredrikshald hvor han var bosatt frem til 1824.

De få portrettene han utførte ble skapt i denne perioden. Ellers hadde han oppdrag av mer håndverksmessig karakter. Det er sannsynligvis Gjøs som har malt de pompeianske veggdekorasjonene i Kongegården, av regnskapene finnes poster fra 1822 og 1824 med kommentaren «diverse malning Ved Giööse».

I 1824 flyttet han til Christiania og samme år ble han elev av Johannes Flintoe ved Den kongelige tegneskolen.
Han fikk eksamensbevis i januar 1825 og fikk borgerskap som malermester i byen i april samme år.

Gjøs døde i København.

Oslo Museum eier flere av Gjøs` arbeider, blant annet et prospekt fra Frogner Hovedgård, Utsikt fra Helverschous løkke mot Akershus, et folkelivsmotiv som viser en militærparade på Akershus festning, Nydalen mølle ved Akerselva og Christiania sett fra St. Hanshaugen.

## Utvalgte arbeider

Bilde:Utsikt fra Helverschous løkke mot Akershus OB.01060.jpg|Utsikt fra Helverschous løkke mot Akershus festning fra 1840
Bilde:Ferdinand Jonas Gjøs - Militærparade på Akershus - 1840 - Oslo Museum - OB.01027.jpg|Militærparade på Akershus fra ca.1840
Bilde:Nydalen mølle ved Akerselva OB.01408.jpg|Nydalen mølle ved Akerselva fra ca.1830


## Referanser


## Kilder
* Et utvalg 1800-talls mestre Kunstantikvariat Pama, omtale av Gjøs på side 4 og 5
* Familien Gjøs i Norge. Av statsarkivar E. A. Thomle

## Eksterne lenker
* Ferdinand Jonas Gjøs i Scenewebarkivet
*
Mensjikovpalasset

**Mensjikovpalasset** (russisk: Меншиковский дворец) er et barokt byggverk i St. Petersburg, som ligger ved Store Neva på Vasilij-øya. Palasset var den første stenbygningen i byen. Siden 1981 har palasset vært et offentlig museum, som en del av Eremitasjen.

Palasset ble bygd fra 1710 som residens for guvernøren i St. Petersburg, general Aleksandr Danilovitsj Mensjikov. Bygget ble tegnet av den italienske arkitekten Giovanni Maria Fontana, senere av den tyske arkitekten Gottfried Schädel. Palasset ble åpnet i 1713, men byggingen holdt frem til 1727, da Mensjikov og hans familien ble forvist til Sibir og eiendomen konfiskert.

I 1731 ble en kadettskole etablert som tok i bruk palasset og et nabobygg. På slutten av 1800-tallet ble Mensjikovpalasset restaurert og tatt i bruk som museum for kadettkorpset. I 1924 ble museumssamlingene flyttet til Eremitasjen og andre museum. I perioden 1956-1981 ble palasset restaurert enda en gang og åpnet for publikum som en del av Eremitasjen med en samling av russisk kunst fra sent 1600-tall og tidlig 1700-tall.

## Referanser


## Eksterne lenker
* 
*  The State Hermitage Museum: Artikkel om restaureringen av Mensjikovpalasset 
*  Worldwalk.info: Side om Mensjikovpalasset
Cymaenes

* se systematisk inndeling

***Cymaenes*** er en slekt av sommerfugler som tilhører familien smygere (Hesperiidae).

## Utseende
Små (vingespenn 20-30 millimeter), brune smygere. Vingene er ensfarget brune, eller med noen små, hvite flekker på forvingen. Artene mangler vanligvis påfallende tegninger, bortsett fra på undersiden av bakvingen hos enkelte arter.

## Levevis
De aller fleste har larver på gress eller andre enfrøbladete planter.

## Utbredelse
Slekten er utbredt i Mellom- og Sør-Amerika, nord til det sørligste USA.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Moncini Warren, 2008 – 80 slekter, Amerika, de fleste i Sør-Amerika
**************** Slekten *Cymaenes* Scudder, 1872 - 27 arter
***************** *[[Cymaenes albiventris]]* Mielke, 1992
***************** *[[Cymaenes alumna]]* (Butler, 1877)
***************** *[[Cymaenes campestris]]* Mielke, 1980
***************** *[[Cymaenes cavalla]]* Evans, 1955
***************** *[[Cymaenes chapa]]* Mielke, 1968
***************** *[[Cymaenes chela]]* Evans, 1955
***************** *[[Cymaenes distigma]]* (Plötz, 1882)
***************** *[[Cymaenes finca]]* Cock, 1985
***************** *[[Cymaenes fraus]]* (Godman, 1900)
***************** *[[Cymaenes gisca]]* Evans, 1955
***************** *[[Cymaenes idria]]* Evans, 1955
***************** *[[Cymaenes jamba]]* Evans, 1955
***************** *[[Cymaenes laurelolus]]* (Schaus, 1913)
***************** *[[Cymaenes laza]]* Mielke, 1968
***************** *[[Cymaenes lepta]]* (Hayward, 1939)
***************** *[[Cymaenes limae]]* (Lindsey, 1925)
***************** *[[Cymaenes mabillei]]* (Giacomelli, 1911)
***************** *[[Cymaenes modestus]]* (Hayward, 1943)
***************** *[[Cymaenes odilia]]* (Burmeister, 1878)
***************** *[[Cymaenes perloides]]* (Plötz, 1882)
***************** *[[Cymaenes psyllus]]* (Mabille, 1898)
***************** *[[Cymaenes riba]]* Mielke, 1968
***************** *[[Cymaenes tripunctata]]* (Latreille, 1824)
***************** *[[Cymaenes tripunctus]]* (Herrich-Schäffer, 1865)
***************** *[[Cymaenes uruba]]* (Plötz, 1886)
***************** *[[Cymaenes warreni]]* (Weeks, 1901)
***************** *[[Cymaenes zama]]* (Hayward, 1939)

## Kilder
* Brower, A.V.Z. & Warren, A. (2007) *Cymaenes* på *Tree of life* http://tolweb.org/Cymaenes/
* Markku Savela's Lepidoptera and some other life forms: Sjekkliste over artene. Hentet 25.8. 2012.
* Butterflies of America - *Cymaenes* spp. http://www.butterfliesofamerica.com/L/t/Cymaenes_a.htm
## Eksterne lenker
*
Ruth Olina Lødemel

**Ruth Olina Lødemel** (født 18. mai 1966 i Volda) er en norsk sanger, artist og komponist.

## Biografi
Etter fullført Examen artium ved Atlanten videregående skole (1983–86), har Lødemel studert sang og sangpedagogikk. Hun er utdannet ved Norges musikkhøyskole (1986) og Barratt Due musikkinstitutt (1991), og jobbet i 2013 med en Master's degree sang ved Høgskolen i Volda. I 2013 turnerte hun også med stykket "Ervingen" i sammenheng med "Språkåret", et musikkspill der Lødemel fremfører egenkomponert musikk sammen med gitaristen Øystein Dahle Egset.
.

## Diskografi
* 2003: *Mellom tusen bakkar* – CD med egne melodier til Ivar Aasen-tekster.
* 2016: *Romsdalseggen, Hyllest til Romsdal og andre perler*

## Referanser


## Eksterne lenker
* Ruth Olina Lødemels offisielle nettsted
* «Dobbel Lødemel i Aasen-tunet», artikkel fra Ivar Asen-tunet, 18. mars 2004